***Race Today*** var eit politisk tidsskrift som kom ut i Storbritannia mellom 1969 og 1988. Det var eit viktig organ for britisk minoritetspolitikk i på 1970-talet. 

Bladet blei opphavleg gjeve ut kvar månad av Institute of Race Relations, seinare kom det ut annankvar månad. I 1973 blei utgjevinga teken over av *Race Today*-kollektivet, der kjende figurar som Darcus Howe, Farrukh Dhondy og Linton Kwesi Johnson var med.

Historie
--------

*Race Today* var opphavleg eit akademisk blad, skipa i 1969 av tankesmia Institute of Race Relations. Frå 1973 blei bladet gjeve ut av den Brixton-baserte gruppa Race Today Collective. Denne gruppa gjekk inn for ei meir politisk tilnærming som bygde på ei blanding av libertariansk marxisme og radikal anti-rasisme.

Den første redaktøren for tidsskriftet under denne nye leiarskapen var journalisten og kringkastaren Darcus Howe. Howe var djupt inspirert av den trinidadiske marxisten C.L.R. James, og under hans tid blei *Race Today* ei leiande røyst for svart politisk journalisme i Storbritannia.
Farrukh Dhondy, som seinare skreiv ein biografi om C.L.R. James, byrja karrieren sin som skribent ved *Race Today* i 1970. Eit anna kjend medlem av *Race Today*-kollektivet var diktaren Linton Kwesi Johnson, som blei med i 1974.

På midten av 1970-talet knytte *Race Today*-kollektivet seg til Black Parents Movement skipa av John La Rose, ein trinidadisk-fødd aktivist og tidlegare leiar for Institute of Race Relations in 1972 and 1973. Det hadde også sterke band til Notting Hill-karnevalet.

I 1978 byrja bladet koma ut annakvar månad i staden for kvar månad.
Både bladet og *Race Today*-kollektivet blei oppløyst i 1988.

Race Today Publications var ein av organisasjonane bak International Book Fair of Radical Black and Third World Books, saman med New Beacon Books og Bogle-L'Ouverture Publications. Denne tilstellinga blei arrangert frå 1982 og heilt til 1995.

Redaktørar
----------

* Peter Watson (1969-1970)
* Alexander Kirby (1970-1973)
* Ian Macdonald (gjesteredaktør, desember 1973)
* Darcus Howe (1974-1984)
* Leila Hassan (1985-1988)

Kjelder
-------

1. 1 2 3 4 5  Dr Evan Smith (2010). «Conflicting Narratives of Black Youth Rebellion in Modern Britain». *Ethinicity and Race in a Changing World: A Review Journal* **1** (3): 16–31.
2. 1 2  Ionie Benjamin (1995). *The Black Press in Britain*. Trentham Books. s. 4. ISBN 978-1-85856-028-1. Henta 14. august 2011.
3. 1 2 3  Forbes; Peter (2002). «comtemporarywriters.com». *Linton Kwesi Johnson*. Arkivert frå originalen 16. desember 2010. Henta 13. mai 2009.
4. ↑  Alison Donnell (2002). *Companion to Contemporary Black British Culture*. Taylor & Francis. s. 97. ISBN 978-0-415-16989-9. Henta 11. august 2011.
5. ↑  Linton Kwesi Johnson (4. mars 2006). «John La Rose (obituary)». *The Guardian* (UK). Henta 15. august 2011.
6. ↑  Simon Featherstone (2005). *Postcolonial Cultures*. Edinburgh University Press. s. 228. ISBN 978-0-7486-1743-2. Henta 14. august 2011.
7. ↑  Staff. «Race Today Publications». George Padmore Institute. Arkivert frå originalen 27. september 2011. Henta 17. august 2011.
8. ↑  Sarah White, Roxy Harris & Sharmilla Beezmohun (eds), *A Meeting of the Continents: The International Book Fair of Radical Black and Third World Books – Revisited*, London: New Beacon Books/George Padmore Institute, 2005, s. vi.
9. ↑

* *Denne artikkelen bygger på «Race Today» frå Wikipedia på engelsk, den 19. april 2019.*

Bakgrunnsstoff
--------------

* *Race Today* ved Working Class Movement Library